Eduskuntavaalit 2023

laatuarvioinnissa.

**Eduskuntavaalit 2023** toimitettiin Suomessa 2.4.2023. Vaaleissa valittiin 200 uutta kansanedustajaa eduskuntaan. Vaalien voittaja sekä paikkamäärässä että kannatuksessa mitattuna oli Kansallinen Kokoomus. Kolme suurinta (perussuomalaiset, kokoomus, sosiaalidemokraatit) nostivat paikkamääräänsä. Marinin hallituksen vasemmistoliitto, keskusta ja vihreät menettivät paikkoja. RKP, kristillisdemokraatit ja Liike Nyt pitivät paikkansa. Vaaleissa oli maaseudun osalta erittäin poikkeuksellinen tulos: keskusta ei ollut yhdessäkään vaalipiirissä suurin.

## Mielipidemittaukset

Ennen vaaleja kokoomus on ollut jo pitkään kärjessä, mutta sen kannatus on alkanut laskea voimakkaasti juuri ennen vaaleja. Perussuomalaiset ovat nostaneet kannatustaan voimakkaasti, ja SDP on ollut melko tasainen viime kuukausien ajan. Kolmen kärki sijoittuu noin 19-20 % kannatuksen sisälle. Kolmen kärjen jälkeen tulee:

* keskusta, jonka kannatus laskenut
* vihreät, jonka kannatus laskenut
* vasemmistoliitto, jonka kannatus tasainen
* RKP, jonka kannatus tasainen
* kristillisdemokraatit, jonka kannatus tasainen
* Liike Nyt, jonka kannatus tasainen
* Muut puolueet, joista nousussa liberaalipuolue.

## Vaaliteemat

Vaaleihin lähdettiin tilanteesta, jossa lainanotto vuodessa oli kahdeksan miljardia. Valtiovarainministeriö oli julkistanut yhdeksän miljardin leikkauslistan ja näiden seikkojen vuoksi taloudesta tuli iso vaaliteema vaaleissa. Talous vaaliteemana todennäköisesti hyödytti kokoomusta, joka oli kritisoinut hallituksen talouspolitiikkaa.

Ympäristö ja luonto jäi melko taakse vaaliteemoissa, ja se saattoi laskea vihreiden kannatusta. Myöskään humanitaarisesta maahanmuutosta ei juurikaan vaalien alla esimerkiksi vaalitenteissä puhuttu, mutta se ei näkynyt perussuomalaisten kannatuksessa.

## Tulokset

### Paikkamäärät

﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​

* Kokoomus 48 paikkaa (+10)
* Perussuomalaiset 46 paikkaa (+7)
* SDP 43 paikkaa (+3)
* Keskusta 23 paikkaa (-8)
* Vihreät 13 paikkaa (-7)
* Vasemmistoliitto 11 paikkaa (-5)
* RKP 9 paikkaa (0)
* Kristillisdemokraatit 5 paikkaa (0)
* Liike Nyt 1 paikka (0).

Kokoomus oli paikkamäärältään suurin puolue. Kolmen kärki voitti, seuraavat kolme menettivät paikkoja ja lopuissa ei muutosta. Vaalikauden aikana muodostettu Valta kuuluu kansalle -puolue putosi eduskunnasta kokonaan pois.

### Ääniosuudet

* Kokoomus 20,8 % (+3,8 %)
* Perussuomalaiset 20,1 % (+2,6 %)
* SDP 19,9 % (+2,2 %)
* Keskusta 11,3 % (-2,5 %)
* Vasemmistoliitto 7,1 % (-1,1 %)
* Vihreät 7,0 % (-4,5 %)
* RKP 4,3 % (-0,2 %)
* Kristillisdemokraatit 4,2 % (+0,3 %)
* Liike Nyt 2,4 % (+0,1 %)
* Muut 0,5 %.

Vasemmistoliitto ohitti vihreät kannatuksessa, mutta ei kuitenkaan noussut. Suurimman kannatuskolauksen koki vihreät. Liike Nytin kannatusta verrataan eduskuntavaaleihin 2019, vaikkei Liike Nyt ollut vielä silloin puolue.

### Äänestysaktiivisuus

Äänestysprosentti oli vaaleissa 71,9 %, jossa hiukan laskua.

## Ääniharavat

Seuraavat henkilöt saivat vaaleissa eniten ääniä (perässä ilmoitettu äänimäärä):

* Riikka Purra, ps: 42 594
* Sanna Marin, sd: 35 628
* Elina Valtonen, kok: 32 562
* Jussi Halla-aho, ps: 22 081
* Antti Häkkänen, kok: 21 378
* Li Andersson, vas: 18 007
* Antti Lindtman, sd: 17 886
* Petteri Orpo, kok: 17 432
* Sebastian Tynkkynen, ps: 17 378
* Sari Essayah, kd: 15 862

## Alueelliset tulokset

Eduskuntavaaleissa oli historiallisesti sellainen tilanne, että keskusta ei saanut yhdessäkään vaalipiirissä suurinta äänimäärää. Maan kolmestatoista vaalipiiristä perussuomalaiset olivat suurin kuudessa (Pohjois-Suomi, Häme), SDP kolmessa (Keski- ja Kaakkois-Suomi, ei vaalipiirit) ja kokoomus kolmessa (Etelä-Suomi).

### Äänestysaktiivisuus alueittain

Suurinta äänestysaktiivisuus oli Helsingissä (77,8 %) ja Uudellamaalla (73,6 %). Länsi-Suomessa äänestysaktiivisuus oli melko korkea, mutta Pohjois- ja Itä-Suomessa ei. Ahvenanmaalla äänestysaktiivisuus oli alle 60 %.

## Eduskunnasta pudonneet

Muun muassa seuraavat henkilöt putosivat eduskunnasta:

* Hussein al-Taee
* Thomas Blomqvist
* Mari Holopainen
* ent. päämin. Antti Rinne
* Olli Immonen
* Mikko Kärnä
* Mika Niikko
* Sirpa Paatero

Yhteensä eduskuntaan pyrki 31 sellaista kansanedustajaa, jotka eivät päässeet läpi.

## Ikä- ja sukupuolijakauma

Eduskunnan, joka valittiin vaaleissa 2023, keski-ikä on 47 vuotta. Alle 30-vuotiaita valittiin seitsemän. Suurin ikäryhmä oli 40-49-vuotiaat (68 kpl). 60 vuotta täyttäneitä valittiin 26.

Eduskuntaan valittiin 108 miestä ja 92 naista sekä 61 uutta edustajaa.

## Vaalien jälkeen

Vaalien jälkeen valittiin kokoomuksen puheenjohtaja Petteri Orpo perinteiden mukaisesti eduskunnan väliaikaiseksi puhemieheksi 188 äänellä. Myöhemmin 21. kesäkuuta puhemieheksi valittiin Jussi Halla-aho (ps). Puhemies edustaa toisiksi suurinta hallituspuoluetta, kuten yleensäkin. Ensimmäinen varapuhemies on kokoomuksen Paula Risikko ja toinen sosialidemokraattien Tarja Filatov.

Orpo valittiin suurimman puolueen puheenjohtajana myös hallitustunnustelijaksi. Orpo esitti puolueille 24 kysymystä, 2.5.2023 hallitustunnustelut käynnistyivät, ja niissä oli mukana kokoomuksen lisäksi perussuomalaiset, RKP ja kristillisdemokraatit. 16.6.2023 julkaistiin hallitusohjelma Vahva ja välittävä Suomi. Hallitus järjestäytyy 20.6.2023.

## Lähteet

* https://vaalit.yle.fi/ev2023/tulospalvelu/fi/, Yle

### Viitteet

1. ↑ https://yle.fi/a/74-20020367, Yle
2. ↑ https://budjetti.vm.fi/indox/sisalto.jsp?year=2023&lang=fi&maindoc=/2023/tae/hallituksenEsitys/hallituksenEsitys.xml&opennode=0:1:143:145:, Talousarvio
3. ↑ https://www.hs.fi/politiikka/art-2000009426986.html, HS
4. ↑ https://www.is.fi/politiikka/art-2000009673329.html, IS
5. ↑ https://www.hs.fi/politiikka/art-2000009518735.html, HS
6. ↑ https://www.eduskunta.fi/FI/kansanedustajat/eduskuntavaalit/Eduskuntavaalit\_2023/Sivut/hallitustunnustelut-2023.aspx, Eduskunta
7. ↑ https://valtioneuvosto.fi/documents/10184/158702198/Neuvottelutulos+hallitusohjelmasta+16.6.2023.pdf/2febf7a7-d5a1-6f17-df2d-95561de7a6de/Neuvottelutulos+hallitusohjelmasta+16.6.2023.pdf?t=1686921520410, Valtioneuvosto
8. ↑ https://www.is.fi/politiikka/art-2000009665375.html, IS

## Katso myös

* Orpon hallitus
	+ Vahva ja välittävä Suomi
* Luettelo kansanedustajista 2023-2027